《解舟》
宋代·王十朋

解舟城之南，橙橘半青黄。时节岂不好，胡为辞故乡。

亲朋送我行，殷勤馈壶觞。我欲与之饮，舟去留靡遑。

僮仆别我归，黯然颜色伤。问我何时还，田园又成荒。

我心愧其言，老矣身皇皇。五载走三州，道路险且长。

屡请方得祠，暂归又怀章。挈家入南闽，儿女不尽将。

馀生疾病多，满镜须髯苍。到官即有乞，行将返耕桑。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。